PTT ออกหุ้นกู้ 5 ชุด 4.7 หมื่นลบ. ขายสถาบัน-รายใหญ่ 3-5 ส.ค. ลุยขยายลงทุน
PTT ออกหุ้นกู้ 5 ชุด วงเงิน 4.7 หมื่นลบ. ขายสถาบัน-รายใหญ่ 3-5 ส.ค.64 ขยายการลงทุน-เป็นเงินทุนหมุนเวียน-รีไฟแนนซ์
PTT ออกหุ้นกู้ 5 ชุด วงเงิน 4.7 หมื่นลบ. ขายสถาบัน-รายใหญ่ 3-5 ส.ค.64 ขยายการลงทุน-เป็นเงินทุนหมุนเวียน-รีไฟแนนซ์
3 ส.ค. 2564

บริษัท ปตท จำกัด (มหาชน) หรือ PTT ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต. ) เพื่อออกและเสนอขายหุ้นกู้ของบริษัท ครั้งที่ 1/2564 มูลค่าร่วมไม่เกิน 47,000 ล้านบาท มีจำนวน 5 ชุด ดังนี้
ชุดที่ 1 เป็นหุ้นกู้ไม่มีประกันประเภทอัตราดอกเบี้ยลอยตัวอ้างอิงอัตราดอกเบี้ย THOR ของบริษัท ปตท. จำกัด (มหาชน) ครั้งที่1/2564 เสนอขายไม่เกิน 4,000 ล้านบาท อายุ 1 ปี 6 เดือน ครบกำหนดไถ่ถอนปี 2566 อัตราดอกเบี้ยลอยตัว โดยใช้อัตราดอกเบี้ยอ้างอิง Compounded THOR + ร้อยละ 0.18 ต่อปีชำระดอกเบี้ยครั้งเดียว ณ วันครบกำหนดไถ่ถอนหุ้นกู้
ชุดที่ 2 เป็นหุ้นกู้ไม่มีประกัน เสนอขายไม่เกิน 15,000 ล้านบาท อายุ  3 ปี ครบกำหนดไถ่ถอนปี 2567 อัตราดอกเบี้ยคงที่ 0.96% ต่อปี ชำระดอกเบี้ยทุกๆ 6 เดือนตลอดอายุหุ้นกู้
ชุดที่ 3 เป็นหุ้นกู้ไม่มีประกัน เสนอขายไม่เกิน 15,000 ล้านบาท อายุ 5 ปี ครบกำหนดไถ่ถอนปี 2569 อัตราดอกเบี้ยคงที่ 1.31% ต่อปี ชำระดอกเบี้ยทุกๆ 6 เดือนตลอดอายุหุ้นกู้
ชุดที่ 4 เป็นหุ้นกู้ไม่มีประกัน เสนอขายไม่เกิน 5,000 ล้านบาท อายุ 7 ปี ครบกำหนดไถ่ถอนปี 2571 อัตราดอกเบี้ยคงที่ 1.79% ต่อปี ชำระดอกเบี้ยทุกๆ 6 เดือนตลอดอายุหุ้นกู้
ชุดที่ 5 เป็นหุ้นกู้ไม่มีประกัน เสนอขายไม่เกิน 8,000 ล้านบาท อายุ 10 ปี ครบกำหนดไถ่ถอนปี 2574 อัตราดอกเบี้ยคงที่ 2.37% ต่อปี ชำระดอกเบี้ยทุกๆ 6 เดือนตลอดอายุหุ้นกู้
ทั้งนี้ บริษัทจะเสนอขายหุ้นกู้ดังกล่าวให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 3-5 ส.ค.64 ผ่านผู้จัดการการจัดจำหน่ายหุ้นกู้ คือ ธนาคารกรุงศรีอยุธยา ธนาคารกรุงเทพ ธนาคารกสิกรไทย ธนาคารไทยพาณิชย์
โดยบริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ไปใช้ในการลงทุน และ/หรือเป็นเงินทุนหมุนเวียนทั่วไป  และ/หรือ เพื่อทดแทนหนี้ที่ครบกำหนดชำระ โดยจะนำเงินมาใช้ภายในวันที่ 31 ธ.ค.64
ขณะที่ บริษัท ฟิทช์ เรทติ้งส์ (ประเทศไทย) จำกัด จัดอันดับความน่าเชื่อถือของหุ้นกู้ที่ระดับ “AAA(tha)” เมื่อวันที่ 12 ก.ค.64